Adrian Delia appunta lilu nnifsu l- gwardjan tal-morali tal-pajjiż. Għalhekk, qal, li l-PN fil-Parlament ser jopponi l-avviż legali li jintroduċi 100 siegħa leave bi ħlas għal dawk li jfittxu trattament tal-IVF barra minn Malta (nisa infertili u lesbjani). Billi l-liġi tal-IVF presentment fis-seħħ dan ma tippermettieħx Delia qed tniggżu l-kuxjenza u jidhirlu li għal din ir-raġuni għandu jopponi. Adrian Delia għadu kif ħa ġurament ta' lealtà lejn il-Kostituzzjoni. Fl-aħħar leġislatura din il-kostituzzjoni ġiet emendat biex anke id-diskriminazzjoni a bażi tal-ġeneru u l-orientazzjoni sesswali tkun ipprojibita. Fit-triq li qabad favur il-fundamentaliżmu Delia mhuwiex jirrealizza li qiegħed ikasbar il-Kostituzzjoni ta' pajjiżna li tobbliga anke lilu li jitbiegħed minn kwalunkwe diskriminazzjoni: f'dan il-kuntest id-diskriminazzjoni a bażi tal-ġeneru u l-orientazzjoni sesswali. Fil-Parlament ftit ġimgħat ilu kellna d-dmugħ tal-kukkudrilli ta' dawk li iddispjaċihom li kienu astjenew fil-vot dwar id-drittijiet LGBTIQ fil-leġislatura l-oħra fosthom Mario de Marco u Claudette Buttigieg. Nistennew u naraw jekk bidlux il-fehma tagħhom. S'issa fil-PN qiegħed jinstema leħen wieħed biss favur ir-raġuni : dak ta' Sadanittant il-PN jibqa' dieħel il-ġewwa fis-sqaq tal-fundamentaliżmu, u minn hemm ser ikunlu diffiċli li joħroġ.